Han var en av de ikke-kristne filosofene som ble forfulgt av keiser Justinian tidlig på 500-tallet, og måtte en tid søke tilflukt ved det persiske hoffet. Av hans verk er bevart tre kommentarer til Platons verk, og den metafysiske teksten (ἀπορίαι καὶ λύσεις περὶ τῶν πρώτων ἀρχῶν), hvor han med klassisk retorisk bruk av spørsmål og svar forklarer Det Ene, og deretter jobber seg nedover i det metafysiske hierarkiene. Verket refererer hyppig til orfiske og kaldeiske tekster, og siterer også eldre nyplatoniske filosofer. Damaskios aksepterte stort sett Syrianos og Proklos' metafysiske system, men på enkelte områder foretrakk han den eldre Jamblikos.